R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 205/11050/12.11.2025


R E F E R A T   D E   A P R O B A R E 
privind acordarea, INTERSAT S.R.L., prin împuternicit, S.C. GAUSS S.R.L., a dreptului de acces, cu perceperea unui tarif, la o suprafață de teren de 1 mp. din municipiul Brad, sat Potingani, județul Hunedoara,
 în scopul realizării lucrărilor necesare pentru implementarea
 Proiectului ”Investiții în infrastructura Broaband
 în județul Hunedoara”


	Având în vedere faptul ca în localitatea Potingani, sat aparținător municipiului Brad, nu există infrastructură pentru echipamente privind accesul la internet, prin proiectul privind ”Investiții în Infrastructura Broadband în Județul Hunedoara” aceasta investiție poate fi realizată, conform celor comunicate de către INTERSAT S.R.L., prin împuternicit, S.C. GAUSS S.R.L., prin adresa înregistrată la Primăria Municipiului Brad sub nr. 38140/07.08.2025.
Pe de alta parte, această investiție pe care operatorul economic o face pe cheltuiala sa, degrevează Municipiul Brad de sarcina cheltuielilor pentru înființarea și realizarea unui astfel de proiect costisitor, permițând, totodată, accesul gospodăriilor din zonă la tehnologia modernă, creându-se astfel un mediu propice pentru dezvoltarea acestei zone. 
Tinând cont de adresa operatorului INTERSAT S.R.L.,  prin împuternicit Gauss S.R.L., amintită în cele de mai sus, și de prevederile legale în vigoare, am inițiat prezentul proiect de hotărâre prin care am propus acordarea, INTERSAT S.R.L., prin împuternicit, S.C. GAUSS S.R.L., a dreptului de acces, cu perceperea unui tarif, la o suprafață de teren de 1 mp. din municipiul Brad, sat Potingani, județul Hunedoara, în scopul realizării lucrărilor necesare pentru implementarea Proiectului ”Investiții în infrastructura Broaband în județul Hunedoara”, respectiv realizarea unui Punct Local de Acces în Bandă (PLABL) la internet pentru gospodăriile din zonă, respectiv instalarea unui sâlp de susținere pe care vor fi instalate echipamentele pasive și active care vor asigura legătura de backhaul și conectarea acestuia la rețeaua națională de alimentare cu energie electrică (incluzând elementele de susținere a acestora, etc.).
Această suprafață de teren este identificată prin Planul de amplasament, Anexa nr. 1 care va face parte integrantă din hotărâre.
Tariful impus pentru exercitarea dreptului de acces pe, deasupra, în sau sub imobilul teren, proprietate publică a Municipiului Brad, este în valoare de 3,5 lei/stâlp/an, conform prevederilor art. 1 din Deciziei ANCOM nr. 997/2018 privind tarifele maxime care pot fi percepute pentru exercitarea dreptului de acces pe, deasupra, în sau sub imobilele proprietate publică, cu modificările și completările ulterioare.
Sumele percepute cu titlu de tarif pentru exercitarea dreptului de acces se fac venit la bugetul local al Municipiului Brad.
Dreptul de acces asupra suprafeței de teren identificată se va acorda pe o perioadă de 10 (zece) ani, în baza Contractului de constituire a dreptului de acces, Anexa nr. 2 care va face parte integrantă din hotărâre.
După efectuarea lucrărilor impuse de exercitarea dreptului de acces pe, deasupra, în sau sub imobilul teren aflat în proprietatea publică a Municipiului Brad, ori după încetarea exercitării dreptului de acces, furnizorul de rețele are obligația de a repune în starea inițială respectivul imobil proprietate publică, în condițiile, inclusiv termenele, stabilite prin Contractul de constituire a dreptului de acces.
[bookmark: _Hlk117696383][bookmark: _Hlk114764937]În contextul celor de mai sus, supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.     
	Invoc în susţinerea propunerii mele prevederile art. 4, art. 6 alin. 4, alin. 7, alin. 9, alin. 12 și alin. 14  din Legea nr. 159/2016 privind regimul infrastructurii fizice a reţelelor de comunicaţii electronice, precum şi pentru stabilirea unor măsuri pentru reducerea costului instalării reţelelor de comunicaţii electronice, cu modificările și completările ulterioare, ale art. 1 din Decizia ANCOM nr. 997/2018 privind tarifele maxime care pot fi percepute pentru exercitarea dreptului de acces pe, deasupra, în sau sub imobilele proprietate publică, cu modificările și completările ulterioare, ale art. 129, alin. (2) lit. c), alin. (6) lit. a), art. 196 alin. (1) lit. a) și art. 243 alin. (1) lit. a)  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, ale art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările şi completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

